《拟古三章留别果山同官 其三》
宋代·吴泳

同门二三友，星弁尝蝉联。一日两会面，三日一共筵。

花时棋声两，雨夜诗筹前。斗酒相为娱，馀欢则陶然。

永言怀及兹，馀愁浩如山。未别已足惜，别后谁慰颜。

陆扬未可俟，寄声断鸿边。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。